Diari Oficial de la Generalitat Valenciana


Sumari del DOGV 5855, del 23-09-2008 (2008/10948)

Notificació a la part demandada de la resolució adoptada per l'àrbitre en el laude dictat en relació amb el procediment arbitral número 09/2007, instat davant la Cort d'Arbitratge i Mediació de València per la comunitat de propietaris de la urbanització La Paz de Gilet contra la mercantil Edelweiss Cañada Promocines, SL.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5855

Data del DOGV
:   23-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10646


Data del document
:   08-09-2008

Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Notificació a la part demandada de la resolució adoptada per l'àrbitre en el laude dictat en relació amb el procediment arbitral número 09/2007, instat davant la Cort d'Arbitratge i Mediació de València per la comunitat de propietaris de la urbanització La Paz de Gilet contra la mercantil Edelweiss Cañada Promocines, SL. [2008/10574]  
Vicente Escrivá Salvador, secretari de La Cort d'Arbitratge i Mediació de València per mitjà del present edicte, fa saber:  
Que en esta Cort, s'ha seguit l'arbitratge de dret amb el número 09/2007, a instància de la comunitat de propietaris de la urbanització La Paz de la població de Gilet (València), contra la mercantil Edelweiss Cañada Promociones, SL, en sol·licitud que foren declarades no ajustades a les normes estatutàries de la urbanització les vivendes unifamiliars que s'estan duent a terme per part de la demandada, i obliguen a esta part a realitzar les modificacions necessàries per al seu compliment.  
L'àrbitre designat per al procediment, Antonio Ineba Tamarit, va dictar laude amb data 14 de març de 2008 pel qual amb l'estimació parcial de la demanda va resoldre literalment el següent:  
1. Es declara que les obres que duu a terme Edelweiss Cañada Promociones, SL, a la urbanització La Paz de Gilet, que consistix en la construcció de 6 vivendes unifamiliars adossades situades a l'avinguda Rambleta, núm. 2 i avinguda del Castell de Sagunt, no s'ajusten a les normes sobre construccions establides en els Estatuts i Ordenances de la urbanització La Paz.  
2. Es declara l'obligatorietat d'Edelweiss Cañada Promociones, SL, de sotmetre's pel que fa a la construcció d'immobles en les parcel·les que té en la urbanització La Paz a dita normativa interna.  
3. Es condemna a Edelweiss Cañada Promociones, SL, a realitzar en estes obres les modificacions necessàries per a adaptar estes al que establix la mencionada normativa sobre construccions establides en els Estatuts i Ordenances de la urbanització La Paz, tot això en un termini màxim de 6 mesos.  
4. Es desestima la demanda pel que fa a les peticions d'esta relatives a la servitud de pas.  
5. Les costes comunes de l'arbitratge, que inclouran els honoraris de l'àrbitre, les despeses que origine la protocol·lització notarial del laude, els derivats de les notificacions i el cost dels servicis prestats per La Cort d'Arbitratge de València, seran pagats per meitat entre les parts i cada una d'estes pagarà les seues costes pròpies.  
Havent resultat infructuosos els intents de notificació efectuats, i perquè valga d'edicte en forma a efectes de notificació a la demandada anteriorment citada, segons el que preveu l'article 6 del Reglament de La Cort d'Arbitratge i Mediació de València, estenc este edicte, per a la seua publicació en el Diari Oficial de la Comunitat Valenciana. En done fe.  
València, 8 de setembre de 2008.- El secretari de la Cort d'Arbitratge i Mediació de València: Vicente Escrivá Salvador.